Jegyzőkönyv  

Készült: 2014. szeptember 2-án az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester 

Varga Attila alpolgármester



 Milon László



 Kovács Lászlóné



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor.

Javaslatot tesz az ülés napirendjére az alábbiak szerint:
Napirend:

1. Bácsvíz Zrt Gördülő fejlesztési Tervének (2015-2029) elfogadása
2.    Egyéb ügyek

        Előadó: polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
88/2014.(IX.02.) határozata
Kunpeszér Község Önkormányzat Képviselő-testülete 2014. szeptember 02. napján megtartott ülésének napirendjét a következők szerint határozza meg:

1.  Bácsvíz Zrt Gördülő fejlesztési Tervének (2015-2029) elfogadása
     Előadó:aljegyző

2.    Egyéb ügyek

        Előadó: polgármester

I.Napirendi pont tárgyalása

1.  Bácsvíz Zrt Gördülő fejlesztési Tervének (2015-2029) elfogadása
     Előadó:aljegyző

(Írásos előterjesztés a jkv. 1. melléklete)

Boskóné Dr. Tabányi Annamária aljegyző ismerteti az írásos előterjesztésben foglaltakat. Elmondja, hogy a szennyvízelvezetés és tisztítás tervben 2 helyen is forráshiány van kimutatva. A terveket azzal megjegyzéssel javasolja elfogadni, hogy az önkormányzatra jutó pénzügyi kiadásokat a mindenkor elfogadott költségvetés alapján, annak függvényében teljesítjük.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

89/2014.(IX.02.) határozata
Bácsvíz Zrt Gördülő fejlesztési Tervének (2015-2029) elfogadása
Határozat

Kunpeszér Község Önkormányzatának Képviselő-testülete úgy határoz, hogy a Bácsvíz Zrt. által elkészített gördülő fejlesztési terveket (Kunpeszér közműves ivóvízellátás, víziközmű rendszer kódja: 11-31918-1-001-00-00 valamint Kunpeszér közműves szennyvízelvezetés és- tisztítás, víziközmű rendszer kódja:21-31918-1-001-00-14)megismerte és megtárgyalta.

A képviselő-testület a terveket elfogadja azzal, hogy az önkormányzatra jutó pénzügyi kiadásokat a mindenkor elfogadott költségvetés alapján, annak függvényében teljesíti.
Felelős:
polgármester

Határidő:
2014. szeptember 15.

II.Napirendi pont tárgyalása

Egyéb ügyek

Előadó:polgármester

Varga Attila alpolgármester elmondja, hogy nagy szükség lenne a Kossuth utca végének kiépítésére, javítására.
Németh László polgármester elmondja, hogy az egész Kossuth utcát újra kellene aszfaltozni, de sajnos nincsenek rá pályázati pénzek, azt önerőből kellene felvállalnunk. Így most véleménye szerint nem útépítésben, hanem csak útjavításban kellene gondolkodnunk.

Milon László képviselő elmondja, hogy véleménye szerint inkább Kardoson kellene utat javítani.

Mivel az ülésnek több napirendje, kérdés és hozzászólás nem volt, az alpolgármester azt  9 óra 30 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
